## Educació concedix els Premis Extraordinaris de Batxillerat del curs 2023-24

*** Un total de 30 estudiants estaran exempts del pagament de les taxes de matrícula en els centres docents de l’Institut Superior d’Ensenyaments Artístics de la Comunitat Valenciana i en el primer curs d’estudis superiors en universitats públiques valencianes
* També rebran un diploma acreditatiu i podran optar a participar en els Premis Nacionals de Batxillerat**

Una trentena d’estudiants de la Comunitat Valenciana s’han alçat amb els Premis Extraordinaris de Batxillerat, corresponents al curs acadèmic 2023-2024, convocats per la Conselleria d’Educació, Cultura, Universitats i Ocupació, a través de la Direcció General d’Ordenació Educativa i Política Lingüística.

Els premis reconeixen l’esforç i trajectòria de 14 alumnes de la província de València, 14 de la d’Alacant i 2 de la de Castelló.

Esta distinció s’incorporarà al seu expedient i historial acadèmic. A més, el reconeixement es farà públic en un acte que està previst que se celebre durant el primer trimestre de 2025.

Així mateix, les persones premiades rebran un diploma acreditatiu i estaran exemptes del pagament de les taxes de matrícula en els centres docents de l’Institut Superior d’Ensenyaments Artístics de la Comunitat Valenciana, així com en el primer curs d’estudis superiors cursats en universitats públiques valencianes.

D’altra banda, l’alumnat premiat podrà optar als Premis Nacionals de Batxillerat, amb inscripció prèvia, sempre que complisquen els requisits establits en la normativa que els regula.

Fecha: 19/09/2024